CELEX: 32013R1419
Language: hr
Date: 2013-12-17 00:00:00
Title: Provedbena uredba Komisije (EU) br. 1419/2013 оd 17. prosinca 2013. o priznavanju organizacija proizvođača i međustrukovnih organizacija, proširenju pravila organizacija proizvođača i međustrukovnih organizacija i objavljivanju inicijalnih cijena kako je predviđeno Uredbom (EU) br. 1379/2013 Europskog parlamenta i Vijeća o zajedničkom uređenju tržišta proizvodima ribarstva i akvakulture

28.12.2013   
            
            
               HR
            
            
               Službeni list Europske unije
            
            
               L 353/43
            
         
      PROVEDBENA UREDBA KOMISIJE (EU) br. 1419/2013
   оd 17. prosinca 2013.
   o priznavanju organizacija proizvođača i međustrukovnih organizacija, proširenju pravila organizacija proizvođača i međustrukovnih organizacija i objavljivanju inicijalnih cijena kako je predviđeno Uredbom (EU) br. 1379/2013 Europskog parlamenta i Vijeća o zajedničkom uređenju tržišta proizvodima ribarstva i akvakulture
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture (1), a posebno njezine članke 21., 27. i 32.,
   budući da:
   
               (1)
            
            
               Uredbom (EU) br. 1379/2013 utvrđuje se priznavanje organizacija proizvođača i međustrukovnih organizacija, proširenje pravila organizacija proizvođača i međustrukovnih organizacija te određivanje cijena koje aktiviraju mehanizam skladištenja.
            
         
               (2)
            
            
               Potrebno je odrediti vremenske rokove, postupke te oblik zahtjeva za priznavanje i povlačenje priznanja organizacija proizvođača i međustrukovnih organizacija te oblik, vremenske rokove i postupke kojima države članice priopćavaju Komisiji svoje odluke o dodjeljivanju ili povlačenju priznanja.
            
         
               (3)
            
            
               Potrebno je odrediti oblik i postupak kojima države članice obavješćuju Komisiju o pravilima organizacija proizvođača ili međustrukovnih organizacija koja će biti obvezujuća za sve organizacije proizvođača ili gospodarske subjekte u određenom području ili određenim područjima.
            
         
               (4)
            
            
               Potrebno je odrediti oblik kojim države članice objavljuju inicijalne cijene koje trebaju primjenjivati organizacije proizvođača koje su priznate na njihovim državnim područjima.
            
         
               (5)
            
            
               Mjere utvrđene ovom Uredbom u skladu su s mišljenjem Ispitnog odbora za proizvode ribarstva i akvakulture.
            
         DONIJELA JE OVU UREDBU:
   Članak 1.
   Definicije
   Za potrebe ove Uredbe primjenjuju se sljedeće definicije:
   
               (a)
            
            
               „organizacije proizvođača” znači organizacije proizvođača i njihova udruženja u sektoru ribarstva i akvakulture osnovana na temelju članaka 6. i 9. Uredbe (EU) br. 1379/2013;
            
         
               (b)
            
            
               „međustrukovne organizacije” znači organizacije subjekata osnovanih na temelju članka 11. Uredbe (EU) br. 1379/2013.
            
         Članak 2.
   Vremenski rokovi, postupci i oblik zahtjeva za priznavanje organizacija proizvođača i međustrukovnih organizacija
   1.   U roku od tri mjeseca nakon primitka zahtjeva za priznavanje na temelju članaka 14. i 16. Uredbe (EU) br. 1379/2013 dotična država članica pismeno obavješćuje organizaciju proizvođača ili međustrukovnu organizaciju o svojoj odluci. Ako se priznanje odbija, država članica mora navesti razloge za odbijanje.
   2.   Oblik zahtjeva za priznavanje organizacija proizvođača i međustrukovnih organizacija utvrđen je u Prilogu I.
   Članak 3.
   Vremenski rokovi i postupak za povlačenje priznanja organizacija proizvođača i međustrukovnih organizacija
   Kad država članica namjerava povući priznanje organizacije proizvođača ili međusektorske organizacije na temelju članka 18. Uredbe (EU) br. 1379/2013 obavješćuje dotičnu organizaciju o svojoj namjeri kao i o razlozima za povlačenje. Država članica mora omogućiti dotičnoj organizaciji proizvođača ili međustrukovnoj organizaciji da podnese svoje primjedbe u roku od dva mjeseca.
   Članak 4.
   Oblik, vremenski rokovi i postupci za priopćavanje odluka o dodjeljivanju ili povlačenju priznanja
   1.   Oblik priopćenja kojim države članice priopćavaju Komisiji svoje odluke o dodjeljivanju ili povlačenju priznanja organizacija proizvođača ili međustrukovnih organizacija na temelju članaka 14., 16. ili 18. Uredbe (EU) br. 1379/2013 utvrđen je u Prilogu II.
   2.   Države članice dostavljaju priopćenje o odluci iz prvog stavka u roku od dva mjeseca nakon što je odluka donesena.
   3.   Priopćenja se dostavljaju pojedinačno u obliku XML datoteke. XML datoteka se šalje Komisiji u privitku na funkcionalni poštanski pretinac: MARE-B2@ec.europa.eu s predmetom: priopćenje o PO-ovima/IBO-ovima.
   Članak 5.
   Oblik obavijesti i postupak obavješćivanja kojim države članice priopćuju pravila koja će biti obvezujuća za sve proizvođače ili subjekte
   1.   Oblik obavijesti kojima države članice obavješćuju Komisiju o pravilima za organizacije proizvođača ili međustrukovne organizacije koja će biti obvezujuća za sve proizvođače ili subjekte u određenom području ili određenim područjima, kako je predviđeno u člancima 22. i 23. Uredbe (EU) br. 1379/2013, utvrđen je u Prilogu III.
   2.   Države članice Komisiji dostavljaju obavijest najmanje dva mjeseca prije planiranog datuma stupanja na snagu proširenja pravila.
   3.   U skladu sa stavcima 1. i 2. dostavlja se obavijest o svim planiranim izmjenama pravila koja su postala obvezujuća za sve proizvođače ili subjekte.
   Članak 6.
   Oblik objavljivanja inicijalnih cijena
   Oblik u kojem države članice objavljuju inicijalne cijene iz članka 31. stavka 4. Uredbe (EU) br. 1379/2013 utvrđen je u Prilogu IV. ovoj Uredbi.
   Članak 7.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  Vidjeti str. 1. ovog Službenog lista.
   
      PRILOG I.
      
         OBLIK ZAHTJEVA ZA PRIZNAVANJE
      
      Informacije koje trebaju sadržavati zahtjevi za priznavanje organizacija proizvođača i međustrukovnih organizacija:
      
                  (a)
               
               
                  statut organizacije proizvođača ili međustrukovne organizacije;
               
            
                  (b)
               
               
                  pravila unutarnjeg funkcioniranja u skladu s načelima utvrđenima u članku 17. Uredbe (EU) br. 1379/2013;
               
            
                  (c)
               
               
                  imena osoba ovlaštenih za zastupanje organizacije proizvođača ili međustrukovne organizacije;
               
            
                  (d)
               
               
                  dokaz da organizacija proizvođača odnosno međustrukovna organizacija ispunjava uvjete utvrđene u članku 14. stavku 1. odnosno članku 16. stavku 1. Uredbe (EU) br. 1379/2013;
               
            
                  (e)
               
               
                  detaljne informacije o aktivnostima organizacije potrošača ili međustrukovne organizacije, uključujući područje aktivnosti i proizvode ribarstva i akvakulture za koje se traži priznanje.
               
            
   
      PRILOG II.
      
         OBLIK PRIOPĆENJA ODLUKA O DODJELJIVANJU ILI POVLAČENJU PRIZNANJA
      
      Informacije koje treba sadržavati priopćenje država članica Komisiji o odlukama o dodjeljivanju ili povlačenju priznanja
      
                  Naziv zone
               
               
                  Naziv elementa (1)
                  
               
               
                  Maksimalni broj znakova
               
               
                  Definicija i napomene
               
            
                  Država članica
               
               
                  MS
               
               
                  3
               
               
                  Država članica (oznaka ISO Alpha—3) koja priopćava odluku o dodjeljivanju ili povlačenju priznanja
               
            
                  Vrsta organizacije
               
               
                  TO
               
               
                  3
               
               
                  
                     PO: organizacija proizvođača; APO: udruženje organizacija proizvođača; IBO: međustrukovna organizacija
               
            
                  Broj registracije
               
               
                  RN
               
               
                  —
               
               
                  Broj pod kojim je organizacija registrirana
               
            
                  Naziv organizacije
               
               
                  NO
               
               
                  —
               
               
                  Naziv PO-a, APO-a ili IBO-a pod kojim je organizacija registrirana
               
            
                  Kontakt
               
               
                  CO
               
               
                  100
               
               
                  Slobodan tekst. Adresa mora biti dovoljno precizna kako bi se moglo stupiti u kontakt s organizacijom: Poštanska adresa, telefonski broj i broj telefaksa, adresa elektroničke pošte, internetska stranica
               
            
                  Područje djelatnosti
               
               
                  AA
               
               
                  —
               
               
                  
                     N kao nacionalno T kao transnacionalno (naznačiti ostale uključene države oznakom ISO Alpha—3)
               
            
                  Područje nadležnosti
               
               
                  AC
               
               
                  100
               
               
                  Navesti barem jednu od sljedećih djelatnosti:
                  
                               
                           
                           
                              Za PO-ove: morska akvakultura, slatkovodna akvakultura; obalni ribolov uključujući mali ribolov; ribolov na otvorenom moru i ribolov na dugim relacijama; ostalo (točno navesti)
                           
                        
                               
                           
                           
                              Za IBO-ove: proizvodnja (ribarstvo ili akvakultura); prerada; stavljanje na tržište; ostalo (točno navesti)
                           
                        
            
                  Datum priznavanja
               
               
                  DR
               
               
                  10
               
               
                  gggg-mm-dd
               
            
                  Datum povlačenja priznanja
               
               
                  DW
               
               
                  10
               
               
                  gggg-mm-dd ako je primjenjivo
               
            
         (1)  Te će elemente sadržavati korijenski element pod oznakom ORG. Naziv domene je sljedeći: urn:xeu:mare:grant-withdrawal-recognition-organisation:v1
   
   
      PRILOG III.
      
         OBLIK OBAVIJESTI O PROŠIRENJU PRAVILA
      
      Informacije koje treba sadržavati obavijest država članica Komisiji o pravilima koja namjeravaju proširiti:
      
                  (a)
               
               
                  naziv i poštanska adresa dotične organizacije proizvođača ili međustrukovne organizacije;
               
            
                  (b)
               
               
                  sve informacije potrebne kako bi se dokazalo da je organizacija proizvođača ili međustrukovna organizacija reprezentativna u skladu s člankom 22. stavcima 2. i 3. odnosno člankom 23. stavkom 1. točkom (a) Uredbe (EU) br. 1379/2013;
               
            
                  (c)
               
               
                  pravila koja se proširuju;
               
            
                  (d)
               
               
                  obrazloženje proširenja pravila, uz priložene odgovarajuće podatke i ostale odgovarajuće informacije;
               
            
                  (e)
               
               
                  područje ili područja u kojima će pravila biti obvezujuća;
               
            
                  (f)
               
               
                  razdoblje primjene proširenja pravila;
               
            
                  (g)
               
               
                  dan stupanja na snagu.
               
            
   
      PRILOG IV.
      
         OBLIK OBJAVLJIVANJA INICIJALNIH CIJENA
      
      Informacije koje treba sadržavati objava država članica o inicijalnim cijenama koje se primjenjuju na njihovim državnim područjima:
      
                  (a)
               
               
                  razdoblje primjene inicijalnih cijena;
               
            
                  (b)
               
               
                  dotična država članica;
               
            
                  (c)
               
               
                  prema potrebi, naziv regije ili regija u kojima se primjenjuju inicijalne cijene kao i njihove oznake NUTS u skladu s Uredbom (EZ) br. 1059/2003 Europskog parlamenta i Vijeća (1);
               
            
                  (d)
               
               
                  naziv proizvoda ribarstva za koje se određuju inicijalne cijene zajedno s oznakom FAO alpha—3 za svaku vrstu;
               
            
                  (e)
               
               
                  za svaku vrstu, primjenjiva inicijalna cijena prema težini;
               
            
                  (f)
               
               
                  korištena valuta.
               
            
         (1)  Uredba (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS), (SL L 154, 21.6.2003., str. 1.)